Engineer Elko County, NV - Civil, Mechanical, Electrical, Chemical
Engineers in Elko County, NV
Comprehensive list of Elko County, Nevada based civil, mechanical, electrical, chemical, structural and environmental engineering companies & consultants.
Elko (21.84 miles) Hoekom ons nog so bang is vir saamwees | Netwerk24
Deur Nico Koopman 20 November 2019 00:01
Soms kry ons proeseltjies van eenheid, solidariteit en sosiale kohesie in verskeidenheid, ná geskeidenheid, nabyheid, eenheid ten spyte van talle kwellinge. Om dit in Bybelse taal te sê: As die een lid ly, ly al die lede saam; as die een lid geëer word, is al die lede saam bly.
Die onlangse Wêreldbeker-oorwinning was só ’n wonderlike saamwees-oomblik. Tog was daar ook skeptiese stemme wat die vreugde wou demp en die belangrikheid van die nasionale saamwees-oomblik wou relativeer.
Ek dink daar is verskeie redes waarom mense skepties is oor sulke momente. Wanneer mense van verskillende agtergronde saam is, is die risiko groot dat ons, teen ons beste bedoelinge, mekaar kan seermaak. Verkeerde gebare, optrede, woordgebruik en liggaamstaal kan seermaak omdat van ons onderbewuste vooroordele teenoor mekaar daarin skuil.
Op bewuste vlak kan ons teen diskriminasie wees, maar op onderbewuste vlak stoei ons nog met vooroordele en voorveronderstellinge. In die saamwees maak ons mekaar, selfs onderbewustelik, dan seer.
Jare gelede het sommige kerkleiers gesê ons moet versigtig wees met eenheidsinisiatiewe soos gesamentlike aanbidding, want kerke wat nie regtig wil verenig nie.
Daar is ’n tweede rede. Jare gelede het sommige kerkleiers gesê ons moet versigtig wees met eenheidsinisiatiewe soos gesamentlike aanbidding, want kerke wat nie regtig wil verenig nie, kan dit voorhou as bewys dat eenheid reeds bereik is en dat verdere eenheid dus nie belangrik is nie. Diesulkes beskou verkeerdelik die saamwees-oomblikke as sodanig.
Saamwees-oomblikke en eenheidsinisiatiewe is nie die einddoel nie. Die Belydenis van Belhar se logika help ons hiermee. Art. 1 roep ons op tot die aanvaarding van eenheid as tegelyk geskenk en opdrag, as gawe wat reeds voorlopig gevier mag word, én as opgawe wat deurlopend nagejaag moet word.
Art. 2 behels dat mense van verskillende agtergronde wat eenheid vier, en wat tegelyk saamwerk aan groter eenheid, spesifiek saam werk vir versoening.
Dit behels die oorkoming van allerlei vorme van vervreemding en diskriminasie. Ons kan slegs tesame, en nie in isolasie nie, hierdie euwels oorkom.
Art. 3 leer dat ons saam streef na geregtigheid, na deernisvolle, ontfermende, omarmende, helende geregtigheid – veral teenoor die mees weerloses en uitgeslotenes.
Ek vier ons Wêreldbeker-oorwinning voluit. Ons het hierdie hoopgewende saamwees-oomblikke nodig – as brandstof om te leer om mekaar te omarm sonder om mekaar seer te maak. En om saam te werk vir groter en duursame eenheid, versoening en geregtigheid – in rugby en op elke ander lewensterrein.
Meer oor: Kerke | Landgenote | Saamwees | Samesyn | Sinodes